

**Anexă**

**la Hotărârea nr. 76/2023**

ROMÂNIA ROMÂNIA

ORGANIZAŢIA PENTRU PROTECŢIA MEDIULUI JUDEȚUL CLUJ

ŞI COMBATEREA BRACONAJULUI CONSILIUL JUDEŢEAN

Nr...............din............................... Nr.............din..........................

**PROTOCOL DE COLABORARE**

Încheiat în temeiul art. 173 alin. (5) lit. i) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

**între**

**ARTICOLUL 1. PĂRȚILE:**

**ORGANIZAŢIA PENTRU PROTECŢIA MEDIULUI ŞI COMBATEREA BRACONAJULUI,** cu sediul înlocalitatea Cluj-Napoca, Judeţul Cluj, Sector: strada: str. Augustin Buzura, număr: 1, Bloc: A, Ap. B10, CUI 45573474, Telefon: 0741028697, reprezentată legal prin domnul Claudiu Olenici, având funcția de președinte, în calitate de parte,

și

**JUDEŢUL CLUJ**, prin Consiliul Județean Cluj, cu sediul în Municipiul Cluj-Napoca, Calea Dorobanţilor nr. 106, Judeţul Cluj, titular al codului de înregistrare fiscală nr. 4288110 şi al contului nr. RO06TREZ21624510220XXXXX deschis la Trezoreria Municipiului Cluj-Napoca, reprezentat legal prin domnul Alin Tișe, având funcția de președinte, în calitate de parte;

au decis încheierea prezentului protocol de colaborare (denumit în continuare Protocol).

**ARTICOLUL 2. SCOPUL PROTOCOLULUI:**

În vederea realizării unor acțiuni de educare şi conştientizare a copiilor/publicului/populaţiei din judeţul Cluj cu privire la protecţia mediului, un program ce poate ajuta la schimbarea în bine a percepţiei populaţiei din judeţ cu privire la eliminarea, reutilizarea, reciclarea deşeurilor dar şi în alte probleme de mediu indentificate la nivelul judeţului şi în legătură cu domeniile care se regăsesc în Ordinul nr. 3.288 din 22 decembrie 2022 pentru aprobarea „Ghidului de finanţare a Programului vizând educaţia şi conştientizarea publicului privind protecţia mediului” emis de Ministerul Mediului, Apelor și Pădurilor

**ARTICOLUL 3. OBLIGAŢIIlE PĂRȚILOR:**

**3.1. Obligaţiile ORGANIZAŢIEI PENTRU PROTECŢIA MEDIULUI ŞI COMBATEREA BRACONAJULUI sunt:**

a) de a identifica localităţile de pe teritoriul județului Cluj care sunt mai puţin informate cu privire la beneficiile unui mediu curat.

b) de a participa activ, prin intermediul membrilor, colaboratorilor și al altor voluntari, la acțiuni privind protecţia mediului din cadrul proiectului;

c) de a asigura echipamente și materiale necesare derulării acțiunilor de educare şi conştientizare privind protecţia mediului din cadrul proiectului;

d) de a dona către Consiliului Județean Cluj echipamentele/mijloacele tehnice precum şi licenţele aferente acestora achiziţionate în cadrul proiectului/programului de educare şi conştientizare privind protecţia mediului;

e) de a realiza materiale informative cu privire la acțiunile de educare şi conştientizare privind protecţia mediului din cadrul proiectului care să conţină şi numele partenerului;

f) de a derula campanii de informare și conștientizare a importanței menținerii unui mediu înconjurător curat asupra sănătății cetățenilor;

h) de a distribui materialele de informare către publicul țintă conform activităţilor cuprinse în ghid;

g) de a solicita aprobarea prealabilă din partea Consiliului Județean Cluj a tuturor activităților, documentelor, materialelor publicitate sau a oricăror alte înscrisuri în care sunt folosite numele sau sigla Consiliului Județean Cluj sau ale instituțiilor subordonate acestuia;

i) de a include însemnele distinctive ale județului Cluj pe toate materialele realizate în acțiunile comune din cadrul acestui Protocol;

j) de a nu implica în nici un fel Consiliul Județean Cluj sau instituțiile subordonate în activități cu caracter economic (de exemplu cele care au taxă de participare);

k) de a asigura instruirea SSM, PSI sau de alt tip a membrilor sau colaboratorilor necesară derulării activităților pe care le organizează;

l) de a răspunde penal, civil sau disciplinar pentru activitatea desfășurată de către membri acesteia sau alte persoane (mai puțin membri Consiliului Județean Cluj și instituții subordonate) implicate în activitățile organizate la care participă.

**3.2. Obligaţiile JUDEȚULUI CLUJ, prin CONSILIULUI JUDEŢEAN CLUJ sunt următoarele:**

a) de a sprijini activ acțiunile de educare şi conştientizare privind protecţia mediului organizate de către ORGANIZAŢIA PENTRU PROTECŢIA MEDIULUI ŞI COMBATEREA BRACONAJULUI pe teritoriul județului Cluj;

b) de a sprijini campaniile de informare publică a cetățenilor organizate de către Organizaţia pentru protecţia mediului şi combaterea braconajului, în conformitate cu prevederile activităţilor cuprinse în ordinului nr. 3.288 din 22 decembrie 2022 pentru aprobarea Ghidului de finanţare a Programului vizând educaţia şi conştientizarea publicului privind protecţia mediului.

**ARTICOLUL 4.** **DURATA PROTOCOLULUI**

4.1. Protocolul de colaborare intră în vigoare la data semnării şi produce efecte între părţi doar în cazul aprobării finanţării prin Programul “Educaţia şi conştientizarea publicului privind protecţia mediului” finanțat de ADMINISTRAŢIA FONDULUI PENTRU MEDIU.

4.2. Protocolul de colaborare are valabilitate de 24 luni și se poate prelungi prin act adițional cu acordul părților.

**ARTICOLUL 5. ÎNCETAREA PROTOCOLULUI**

Prezentul Protocol încetează în următoarele situații:

a) oricare din părți poate denunța unilateral protocolul, cu respectarea unui termen de preaviz de 15 zile. Activitățile în derulare vor continua până la împlinirea termenului de preaviz;

b)În cazul în care Organizaţia pentru protecţia mediului şi combaterea braconajului nu obţine finanţarea de la Administraţia Fondului pentru Mediu.

c) alte cauze de încetare a Protocolului de colaborare, în condițiile legii.

**ARTICOLUL 6. CORESPONDENȚA (COMUNICĂRI, NOTIFICĂRI, INFORMĂRI)**

**6.1.** Corespondența dintre părţile semnatare se va face la sediul prevăzut în partea introductivă a prezentului Protocol prin curier, poștă, fax, e-mail.

**6.2.** Comunicările verbale nu sunt luate în considerare de niciuna dintre părţi, dacă nu sunt confirmate prin una din modalitățile prevăzute în prezentul articol.

**6.3.** În cazul în care comunicarea, notificarea se face prin curier, aceasta se consideră primită de către destinatar la data aplicării ștampilei de înregistrare.

**6.4.** În cazul în care comunicarea, notificarea se face prin poștă, aceasta va fi transmisă prin scrisoare recomandată, cu confirmare de primire, considerându-se primită de către destinatar la data semnării confirmării de primire.

**6.5.** Corespondența transmisă prin fax, e-mail se consideră primită în prima zi lucrătoare după ce a fost expediată.

**ARTICOLUL 7 . SOLUŢIONAREA LITIGIILOR**

**7.1.** Părţile convin ca toate neînțelegerile privind validitatea Protocolului sau cele rezultate din interpretarea, executarea sau încetarea acestuia, precum şi orice alte neînțelegeri şi sau dispute rezultate din prezentul Protocol sau în legătură cu el să fie rezolvate pe cale amiabilă, prin intermediul persoanelor de contact desemnate de către părți ca responsabile de urmărirea derulării protocolului.

Dacă neînţelegerile nu pot fi soluţionate pe această cale, părţile vor face o comunicare scrisă cu privire la aspectele în divergenţă.

**7.2.** În cazul în care nu este posibilă rezolvarea litigiilor pe cale amiabilă, acestea vor fi supuse spre soluționare instanțelor competente din România.

**ARTICOLUL 8. ALTE DISPOZIŢII**

**8.1.** Părţile semnatare se angajează ca orice impediment survenit în aplicarea prezentului protocol de colaborare să fie notificat în timp util celeilalte părţi, iar remedierea acestuia va fi făcută având la bază consultarea reciprocă şi dialogul bilateral constructiv.

**8.2.** Prezentul protocol de colaborare poate fi modificat sau completat la solicitarea oricăreia dintre părţi cu acordul celeilalte, prin semnarea de acte adiţionale, părţi integrante ale prezentului protocol de colaborare;

**8.3.** Prezentului protocol de colaborare îi sunt aplicabile și prevederile din actele normative în materie, în măsura în care acestea nu contravin prevederilor stabilite în protocol. În cazul în care intervin modificări legislative semnificative care conduc la schimbări majore ale prevederilor protocolului de colaborare, se vor încheia acte adiționale pentru punerea în acord cu legislația în vigoare.

**ARTICOLUL 9. DISPOZIŢII FINALE**

Părţile sunt de acord că prezentul Protocol este guvernat de legea română.

Prezentul protocol de colaborare a fost încheiat și semnat azi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în 2 (două) exemplare, în limba română, câte unul pentru fiecare parte.

ORGANIZAŢIA PENTRU PROTECŢIA MEDIULUI JUDEŢUL CLUJ

ŞI COMBATEREA BRACONAJULUI prin Consiliul Județean Cluj

PREȘEDINTE PREŞEDINTE

Claudiu OLENICI Alin TIŞE

DIRECTOR EXECUTIV

Ligia CÎINEANU

DIRECTOR EXECUTIV

Liviu Hîncu

DIRECTOR GENERAL

Cristina ȘCHIOP

DIRECTOR EXECUTIV

Ștefan ILIESCU

Vizat CPF

Vizat juridic

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**